b'\n_START_ARTICLE_\nPearl (rumpuvalmistaja)\n_START_PARAGRAPH_\nPearl on japanilainen rumpujen ja ly\xc3\xb6m\xc3\xa4soitinten valmistaja. Yhtym\xc3\xa4ll\xc3\xa4 on yhteens\xc3\xa4 620 ty\xc3\xb6ntekij\xc3\xa4\xc3\xa4 Japanin ja Taiwanin tuotantolaitoksissaan sek\xc3\xa4 Yhdysvaltain ja Englannin_NEWLINE_yksik\xc3\xb6iss\xc3\xa4\xc3\xa4n.  _NEWLINE_Pearlin perusti Katumi Yanagisawa Tokiossa kev\xc3\xa4\xc3\xa4ll\xc3\xa4 1946. Aluksi yhti\xc3\xb6 valmisti nuottitelineit\xc3\xa4. Toisen maailmansodan aikana Japanissakin virinnyt jazzin harrastus oli yrityksen perustamisen taustalla. Tasaisesti kasvava yritys p\xc3\xa4\xc3\xa4si osalliseksi 60-luvun rockhuumasta. Jo vuosikymmenten v\xc3\xa4liss\xc3\xa4 Pearl jakoi tuotantonsa kotimaan ja Taiwanin yksik\xc3\xb6ihin. _NEWLINE_Taiwanin laitoksilla ty\xc3\xb6skentelee nykyisin l\xc3\xa4hes puolet yrityksen ty\xc3\xb6ntekij\xc3\xb6ist\xc3\xa4. Vaikka tuotanto on p\xc3\xa4\xc3\xa4osin siirretty Taiwaniin, Pearl pyrkii kaikin keinoin v\xc3\xa4ltt\xc3\xa4m\xc3\xa4\xc3\xa4n kuvaa halpatuotannosta. T\xc3\xa4rkeimm\xc3\xa4n raaka-aineet ja ty\xc3\xb6njohto ovat tiukasti japanilaisia._NEWLINE_Pearl on vuonna 2007 lanseerannut ensimm\xc3\xa4iset Kiinassa valmistetut rumpunsa, Vision-series.'